**STYRETS BERETNING.**

**Styret i Hunnedalen velforening ble valgt på årsmøte 19.02.2020 og har hatt følgende sammensetning:**

**Leder: Oddmund Petter Aasen**

**Nestleder: Mona Lillehammer**

**Kasserer: Kjetil Dragesæt**

**Styremedlem: Ståle Størkersen**

**Styremedlem: Tove Alice Koll Frafjord**

**Styremedlem: Jon Barrat Nysæther**

**Revisor: Øystein Skogerbø**

**Gry Berit Lundal**

**Valgkomite: Olaug Krag**

**Helge Dyrøy**

**Marianne Strøm Uthaug**

**Styremøter:**

**Det er avholdt 4 styremøter for behandling av aktuelle saker. (03.06.20, 23.09.20, 17.11.20 og 12.01.21)**

**Oppsummering av skisesongen/løyper:**

I 2020 ble det heller ikke kjørt løyper så mange ganger pga. Covid-19-begrensninger på bruk av hyttene. Men ekstra kjøring etter påske ble utført for dagsbesøkende. Kun 28t ble kjørt og fakturert kr 26250,-

Der har i sesongen vært 4 tilgjengelige sjåfører og 3 scootere med sporkalv.

Følgende skiløper blir kjørt opp etter prioritet som listet under:

1. Rundløypene på Øvstabøstølen og Futasete

2. Kort løype opp Kånedalen og vestover ned Fosselega

3. Lang løype opp til Øyarvatn og ned Kringlekvævtjødn til Fosselega

4. Rundløype på Djupavatn

Vi ser også at der har blitt økt forventningsnivå til løypepreparering nå etter økt ferdsel og bruk av dalen. Det er nødvendig å opplyse at kun grunneier v/Inge M. har rettighet til å kjøre løyper, samt at han kjører når værutsiktene, sikt- og snøforhold tillater det.

**Brøyting**:

Regnskapet for brøyting presenteres sammen med regnskapet for 2020.

Inge Marton brøyter ikke lengre for MESTA og en traktor fra Maudal utfører nå all brøyting også for 45 hytter som alle tidligere ble fakturert direkte av Inge Marton. Disse 45 får innbetaling for brøytavgift 2021 av Velforeningen. MESTA koordinerer behov for brøyting og innkaller traktor.

Været i dalen er skiftende og selv om p-plasser brøytes kan ufremkommelig endres på kort tid. P-plassene blir brøytet til helgene. Hytteeiere må alltid være forberedt på å spa selv for å komme seg inn eller ut av P-plass. Kapasitet på fres til å ta 14 P-plasser er begrenset og tar noen ganger trenger tid. **Les info for vintersesongen. Husk: Spade i bil!!**

**Fiskekultivering:**

Djupavatnet er et referansevann for miljøkartlegging slik at vannprøvetaking fortsetter. Frivillige har satt ut fisk i 1990 – 1992 og fra 2014 og noen år etterpå. Der er nå fisk i det meste av Tverråvassdraget også. Vil gjerne ha flere frivillige til å flytte fisk høyere opp i vassdraget.

Vi oppfordrer til fiske – der er god bestand og gode fiskemulighetene.

NB! Ikke kast uti småfisk - all fisk bør tas opp slik at fiskestørrelsen øker.

Frivillige ønskes til å assister jobben med vannprøver/fiskekultivering. Interesserte melder fra til Ståle Størkersen

**Isfiske:**

Ingen hull ble boret til påsken i år pga- covid-19 restriksjoner.

**Parkeringsplasser.**

Der har vært lite tilbakemeldinger om problemer på p-plassene. Vi tar dette som et tegn på at folk opprettholder p-reglene og oppfordrer til å fortsette med dette.

Problemer i forhold til dette innrapporteres til den p-ansvarlige på de respektive p-plassene slik at disse vurderer om der må gjøres tiltak.

Brøytestikker må være på plass og de står på P-9 og P-2. Ved store snømengder må nye stikker settes på brøytekantene.

Nye hytteeiere må ta kontakt med kasserer på [kasserer@hunnedalen.no](mailto:kasserer@hunnedalen.no) for parkeringskort.

**Påsketradisjoner:**

Pga- Covid-19 pandemien ble det i påsken 2020 ikke arrangert noe Hunnedalsrenn, Kostymerenn eller topptur til Tveitabrekkå.

**Regnskapet:**

Regnskapet er revidert og blir lagt ut på nettsiden.

**Vannposter:**

Velforeningen har et godt samarbeid med Sira Kvina som har ansvaret for drift og vedlikehold av vannpostene i dalen. Vannpostene er de siste årene oppdatert av Sira Kvina og i 2020 ble arbeidet med vannpost 4 og ferdigstilt.

Vannpost 2 har hatt noen nedstegninger pga. vannkvalitet og skifte av deler, vannposten er mer utsatt ved mye nedbør med tilhørende overflatevann som kommer ned i borehull. Ved eventuell stengning og utfordringer vil info bli publisert på Facebook. Sira Kvina følger situasjonen og informerer velforeningen fortløpende.

**Røde Kors sine hytteplaner i Hunnedalen:**

Røde Kors sine planer for ny hytte i Hunnedalen er en byggesak som følger normal saksbehandling i Gjesdal kommune. Velforeningen er

ikke part i saken og vil kun formidle informasjon om byggesaken. For annet

vedrørende byggesaken må hytteeiere ta kontakt med de involverte partene, i denne sammenheng Røde Kors og Gjesdal kommune.

**Medlemslister, adresser, epost:**

Det vil betydelig lette arbeidet til styret hvis medlemmer som ikke har oppgitt epostadressen gjør dette dersom de har mulighet til det. **Husk å gi beskjed om endring av e-post ved f.eks. skifte av jobb.**